open-index/open-wikipedia-markdown huggingface dataset:
Gargždų sporto mokykla

**Gargždų sporto mokykla** (1970–2014 m. ***Klaipėdos rajono vaikų ir jaunių sporto mokykla***; sutrumpintai ***Klaipėdos rajono VJSM, Gargždų SM***) – buvusi mokykla Klaipėdos rajono savivaldybės centre Gargžduose. Mokykloje buvo siekiama teikti kokybiškas neformaliojo švietimo paslaugas, tenkinti Gargždų miesto ir Klaipėdos rajono moksleivių ugdymosi poreikius.

## Istorija

1970 m. Gargžduose įkurta *Klaipėdos rajono vaikų ir jaunių sporto mokykla*. Iki 1987 m. buvo kultyvuojamos tik 2 sporto šakos – futbolas ir lengvoji atletika, ilgainiui imtos vystyti ir kitos sporto šakos – krepšinis, boksas, sunkioji atletika ir kt. 2006 m. mokykla įsikūrė Gargždų miesto stadione adresu Kvietinių g. 26, Gargždai. Mokykla kurį laiką veikė adresu Kranto g. 5, Gargždai.

2014 m. mokykla pervadinta *Gargždų sporto mokykla*. 2019 m. savivaldybės taryba nusprendė sporto mokyklą prijungti prie Gargždų sporto centro. Sprendimas dvi savivaldybei priklausančias biudžetines įstaigas sujungti į vieną buvo priimtas atlikus sporto įstaigų veiklos analizę. Prijungti Gargždų sporto mokyklą prie Sporto centro nuspręsta dėl to, kad Sporto centras vykdė platesnes funkcijas (suaugusių fizinio aktyvumo užsiėmimai, sporto renginiai seniūnijose, lauko ir vidaus sporto infrastruktūros plėtra ir priežiūra, pagalba sporto klubams, Savivaldybei svarbių renginių organizavimas).

2020 m. liepos 1 d. prie Gargždų sporto mokykla prijungta prie Gargždų sporto centro. Prieš uždarant mokyklą joje mokėsi beveik 500 mokinių, joje buvo kultyvuojama 13 sporto šakų, mokykla turėjo 6 skyrius (Dovilai, Endriejavas, Judrėnai, Priekulė, Veiviržėnai, Vėžaičiai).

## Direktoriai
* Justinas Petrauskas, 1970–1971 m.
* Michailas Terentjevas, 1971–1979 m.
* Antanas Blinstrubas, 1979–2020 m.

## Mokiniai

Mokyklą 1970–2020 m. baigė per 1000 mokinių. Kasmet, priklausomai nuo dvyliktokų skaičiaus, buvo išleidžiama apie 15–30 mokinių. Žymesni mokiniai:
* Arminas Narbekovas
* Raimondas Žutautas ir kt.

## Sporto šakos

2011 m. mokykloje buvo kultyvuojama:
* Lengvoji atletika: Živilė Olčauskaitė, Remigija Simoneit (Gargždai), Birutė Ruigienė (Vėžaičiai), Laima Bloškienė (Priekulės I. Simonaitytės vid. mokykla), Arūnas Šimkevičius (Dovilų pagr. mokykla)
* Krepšinis: Kęstutis Rauka, Petras Mickus, Virginijus Čekanauskas, Valentas Marcinkevičius (merginos), Rimantas Mikalauskas (Gargždai), Antanas Rimkus (Priekulės I. Simonaitytės vid. mokykla)
* Žirginis sportas: Antanas Ruškys (Dreverna)
* Tenisas: Jolanta Romančikienė (Gargždai)
* Sunkioji atletika: Karolis Juraitis, Edvardas Šauklys (Gargždai)
* Dziudo: Jonas Tilvikas, Rimvydas Platakis (Gargždai)
* Step-aerobika: Andželina Papievienė (Gargždai)
* Laisvosios imtynės: Vladas Ruškys (Judrėnai)
* Stalo tenisas: Vladas Ruškys (Judrėnai), Feliksas Žemgulis, Antanas Blinstrubas (Gargždai)
* Šachmatai

## Šaltiniai
Sage Publishing

**Sage Publishing** – amerikiečių nepriklausoma akademininių leidinių leidykla. Įkurta 1965 m. Niujorke. Įmonės biurai įsikūrę Šiaurės Amerikoje, Europoje ir Azijos Ramiojo vandenyno regione.

Per metus išleidžia daugiau negu 1000 žurnalų ir daugiau nei 800 knygų.

## Šaltiniai
O'Reilly Media

**O'Reilly Media** – amerikiečių tarptautinė kompanija, leidžianti knygas apie kompiuterių mokslą. 1978 m. įkūrė Tim O'Reilly.

Leidyklos išskirtinis prekinis ženklas – viršeliuose atvaizduojami gyvūnai. Įmonė taip pat anksčiau 20 metų organizavo technologines konferencijas.

## Šaltiniai
Lisburn Rangers (moterys)

**Lisberno „Lisburn Rangers“** – Šiaurės Airijos futbolo klubas iš Lisberno. Šis straipsnis apie moterų ekipą, kuri rungtyniavo aukščiausiame divizione. Namų rungtynes žaidžia „Crewe Park“ stadione.

## Istorija
Pastaraisiais metais suburta moterų, merginų ekipa, dalyvavusi žemesniųjų divizionų pirmenybėse. 

Nuo 2024 m. sezono rungtyniavo Premiership. Debiutantės iškovojo ketvirtąją vietą.

## Pasiekimai
; Šiaurės Airijos čempionės (0):

; IFA Women's Challenge Cup (0): 

## Sezonai

## Apranga
;Sportinės aprangos pokyčiai:
* Namuose rungtyniavo tradicine apranga

## Sudėtis
Atnaujinta: 2025 m. balandžio 22 d.

## Garsesnės žaidėjos
*  Burden Amy iš Crusaders W
*  Parker Helen
*  Megaw Sophie
*  Kelly-Bradley Sophie
*  Dickson Ellie-Mae

## Taip pat skaitykite
* Lisburn Rangers FC – apie klubo pagrindinę vyrų komandą.

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY 
* FLASHSCORE 
* nifootballleague.com
Longman

**Longman**, arba **Pearson Longman** – britų leidykla, įkurta 1724 m. Londone, Anglijoje. Priklauso Pearson PLC koncernui. Leidžia žinynus ir vadovėlius, taip pat anglų kalbos kaip užsienio kalbos mokymosi medžiagą.

## Išnašos
George Fox

**Džordžas Foksas** (; 1624 m. liepos mėn. – 1691 m. sausio 13 d.) – anglų amatininkas, religinis disidentas, mistikas, Religinės bičiulių draugijos, dar vadinamos kvakeriais, įkūrėjas.

## Biografija
Dž. Foksas gimė 1624 m. liepos mėn. daugiavaikėje šeimoje Draiton-in-Klej kaime, kur didžioji gyventojų dalis buvo puritonai, Lesteršyre, Anglijoje, apie 24 km. į pietvakarius nuo Lesterio. Jis buvo vyriausias vaikas šeimoje. Tėvas – Kristoforas Foksas, motina – Marija Lago. Nuo pat vaikystės Dž. Foksas buvo religingas. Nėra duomenų apie jo formalųjį mokymąsi, tačiau žinoma, kad jis mokėjo skaityti ir rašyti. 

Dž. Foxas gyveno didelių socialinių sukrėtimų ir karų laikais. Jis pasipriešino religiniams ir politiniams autoritetams, siūlydamas neįprastą ir bekompromisį požiūrį į krikščionių tikėjimą. Jis keliavo po visą Jungtinę Karalystę kaip nonkonformistinis pamokslininkas, už ką dažnai buvo persekiojamas valdžios institucijų, kurios nepritarė tokiam tikėjimui. Taip pat Dž. Foksas buvo aplankęs Šiaurės Ameriką ir Nyderlandus.

Foksas vedė Margaret Fell, kuri vėliau tapo viena garsiausių kvakerių pamokslininkių. Džordžas Foksas mirė 1691 m. sausio 13 d., praėjus dviem dienom po jo paskutiniojo pamokslo. Palaidotas Londone.

## Šaltiniai
Magesi FC

**„Magesi“**, o angliškuose šaltiniuose **Magesi Football Club** – Pietų Afrikos futbolo klubas iš Moletšio, Polokvanės (Limpopo regionas). Dar žinomas kaip **Magesi Polokwane**. Rungtyniavo šalies aukščiausioje lygoje.

## Istorija
Įkurtas 2011 m. 2021–2022 m. sezone SAFA Second Division (III pakopa) tapo nugalėtojais Limpopo grupėje. Grupių nugalėtojai kovojo finaliniame etape. Pusfinalio rungtynėse 2-1 nugalėjo North West University ir pateko finalą. Finalo rungtynėse kovojo prieš MM Platinum FC (dar žinomus kaip La Masia). Varžovai nugalėjo minimalia persvara 1-0.

2023–2024 m. sezone rungtyniavo Pirmame divizione (II pakopa), tapo nugalėtojais ir pateko į stipriausią šalies lygą.

Nuo 2024–2025 m. sezono žaidė Premier Soccer League.

## Laimėjimai
;  **[[South African Premier Division|Premier lyga]]**

;  **Pirmasis divizionas** (*II pakopa*):
:  **Nugalėtojai (0)**: 2023–2024 m.

## Sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

## Garsesni žaidėjai
; Atstovavo PAR nacionalinei rinktinei
*  Deolin Mekoa, saugas, puolėjas;
*  Gift Motupa, puolėjas;
*  Kgaogelo Sekgota, saugas (*vingeris*);

; Užsieniečiai
*  Elvis Chipezeze, vartininkas;
*  Edmore Chirambadare, puolėjas;
*  Limbikani Mzava, gynėjas;

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE 
* Transfermarkt 
* Globalsportsarchive
Tim Walz

**Timotis Džeimsas Volcas**, įprastai *Timas Volcas* (, g. ) – amerikiečių politikas, buvęs JAV kariuomenės karininkas, nuo 2019 m. Minesotos valstijos gubernatorius. 2007–2019 m. JAV Atstovų rūmų narys, 2017–2019 m. atstovų rūmų veteranų reikalų komiteto narys. Volcas buvo JAV demokratų partijos kandidatas į viceprezidento postą 2024 metų JAV prezidento rinkimuose.  

Baigęs mokyklą prisijungė prie nacionalinės gvardijos. Baigė Šadrono kolegą Nebraskoje, ir 1996 m. persikėlė gyventi į Minesotos valstiją. Dirbo socialinių mokslų mokytoju, ir buvo futbolo treneris.  2006 m. išrinktas į JAV Atstovų rūmų rūmus, buvo perrinktas 5 kartus. 2018 m. laimėjo Minesotos gubernatoriaus rinkimus, 2022 m. perrinktas. Per antrąją kadenciją jam pavyko sutarti dėl įstatymų pakeitimų, atgaivinusių valstijos infrastruktūrą, pakeitusių valstijos mokesčių sistemą. Buvo priimtas sprendimas dėl nemokamų pietų mokyklose, papildomų asmens biografijos faktų patikrinimų norint įsigyti ginklą. Volco administracija kodifikavo abortų teises, ir įteisino nemokamą mokslą žemas pajamas gaunančioms šeimoms.   

2024 m. rugpjūčio 6 d. JAV demokratų partijos kandidatė į prezidentus, viceprezidentė Kamala Haris pranešė, kad pasirinko Volcą kaip kandidatą į JAV viceprezidento postą.

## Šaltiniai
Kgaogelo Sekgota

**Kgaogelo Sekgota** (g. 1997 m. birželio 22 d.) – futbolininkas, Pietų Afrikos Respublikos rinktinės ir Magesi klubo saugas, puolėjas (*vingeris*).

## Karjera
Karjerą pradėjo Lietuvoje. Atstovavo FC Stumbras pagrindinei ir Stumbras B komandoms. 2019 m. išvyko Portugaliją. 2019–2020 m. priklausė Vitória FC. 

Vėliau grįžo į gimtinę. Rungtyniavo Bidvest Wits, Moroka Swallows, Kaizer Chiefs, Stellenbosch, Magesi klubuose.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Rinktinė
2019 m. sulaukė kvietimo atstovauti nacionalinei rinktinei. 2019 m. birželio 4 d. debiutavo  rungtynėse prieš Ugandą. Tris metus į rinktinę nebuvo kviestas. 2022 m. rudenį sužaidė trejas draugiškas rungtynes prieš Siera Leonę, Mozambiką ir Angolą.

## Pasiekimai
; su  **Stumbras**
* LFF taurė (1): 2017 m.

;**Asmeniniai įvertinimai**
* A lygos geriausias jaunasis mėnesio žaidėjas: 2018 m. gegužė

## Išnašos

## Nuorodos
* Kgaogelo Sekgota (Stumbro klubo svetainė)
* Kgaogelo Sekgota (alyga.lt svetainė)
* 
* 
* Kgaogelo Sekgota profilis svetainėje Globalsportsarchive
Anapusybė

**Anapilis**, **Anapusybė** – pomirtinis pasaulis indoeuropiečių religijoje.

Anapilio bruožai rekonstruoti per lyginamąją mitologiją. Lukanas aprašydamas keltų anapusinį pasaulį pavartojo terminą *orbis alius* (lot. „kitas pasaulis/pusė“), terminą.

Religinės, mitologinės ar metafizinės sąvokos, tokios kaip antgamtinių būtybių karalystė ir mirusiųjų karalystė, turi atitikmenis viso pasaulio kultūrose. Manoma, kad dvasios keliauja tarp pasaulių ar būties sluoksnių, dažniausiai išilgai ašies, pavyzdžiui, Pasaulio medžio, upės, virvės ar kalnų.

Daugeliui indoeuropiečių mitologijų būdingas tikėjimas tam tikra Anapilio, arba „kito pasaulio“ forma. Pavyzdžiui, persų, graikų, germanų, keltų, baltų, slavų ir indų mitologijose, reikėjo perplaukti upę, kad būtų galima į šią vietą patekti, o sielą per vandenį dažniausiai pernešęs senolis. Graikų ir indų mitologijoje buvo manoma, kad šios upės vandenys nuplauna nuodėmes ar prisiminimus, o keltų ir germanų mitai pasižymi išmintį perteikiančiais vandenimis, tad nors mirusiojo prisiminimus išplauna vanduo, vandenys suteiks įkvėpimo juos geriančiajam. Keliautojas paprastai susitinka su šunimi, kaip anapusinio pasaulio sargu arba klajoklio vadovu. To pavyzdžiai – graikų Cerberis, Hado trigalvis skalikas ir indų सर्वरा Sarvarā, vienas iš Jamos skalikų, kurių pavadinimai galėję kilti iš indoeuropiečių prokalbės **ḱerberos,* reiškiančio *„dėmėtas“*. Indoeuropiečių mitologijose anapusinis pasaulis vaizduojamas įvairiais būdais, įskaitant taikias pievas, salas ar statinius, todėl sunku nustatyti pirmykštį indoeuropiečių anapusinio pasaulio vaizdinį.

Teodoras Narbutas baltiškąjį Anapilį aprašė kaip labai aukštą kalną, stačią neprieinamą uolą, į kurią turėjusios kopti vėlės. Baltiškojoje mitologijoje Anapilis vadinamas dausomis, vieta, esančia ant pasaulio kalno viršūnės. Tikėta, kad dausas su žemiškuoju pasauliu jungiąs Paukščių Takas.

## Šaltiniai

## Literatūra
*

## Taip pat skaitykite
* Paralelinė visata
* Nežemiška erdvė
* Dausos
* Požeminis pasaulis
Pokerio princesė

**Pokerio princesė** () – 2017 m. amerikiečių biografinis filmas, kurio scenarijų parašė ir režisavo Aaron Sorkin. Sukurtas pagal 2014 m. išleistus to paties pavadinimo Molly Bloom memuarus. Vaidina Jessica Chastain, Idris Elba, Kevin Costner, Michael Cera, Jeremy Strong, Chris O'Dowd, Joe Keery, Brian d'Arcy James ir Bill Camp.

Premjera įvyko 2017 m. rugsėjo 8 d. Tarptautiniame Toronto kino festivalyje. Lietuvos kino teatruose pasirodė 2018 m. sausio 5 d.

„Pokerio princesė“ sulaukė teigiamų kritikų atsiliepimų, ypač gerai įvertintas Sorkin scenarijus, taip pat Chastain ir Elba vaidyba. Kai kurie kritikai gyrė Chastain vaidybą kaip geriausią jos karjeroje.

## Siužetas
Filme pasakojama apie Molę Blum (akt. J. Chastain), kuri tampa FTB tyrimo taikiniu po to, kai atskleidžiama jos pogrindinė pokerio imperija, susijusi su nusikalstama veikla.

## Vaidmenys

: *Aktorius – veikėjas*

* Jessica Chastain – *Molly Bloom*
* Idris Elba – *Charlie Jaffey*
* Kevin Costner – *Larry Bloom*
* Michael Cera – *Player X*
* Jeremy Strong – *Dean Keith*
* Chris O'Dowd – *Douglas Downey*
* J. C. MacKenzie – *Harrison Wellstone*
* Brian d'Arcy James – *Brad Marion*
* Bill Camp – *Harlan Eustice*
* Graham Greene – *Dustin Foxman*
* Justin Kirk – *Jay*
* Joe Keery – *Cole*

## Filmo gamyba
2014 m. lapkričio 12 d. Mark Gordon kompanija „The Mark Gordon Company“ nusipirko Molly Bloom memuarų ekranizacijos teises. 2016 m. sausio 7 d. paskelbta, kad Aaron Sorkin bus filmo režisierius, o Amy Pascal taip pat prodiusuos filmą. 

2016 m. gegužės 6 d. prie filmo prisijungė Jessica Chastain ir Idris Elba.

Pagrindiniai filmavimo darbai prasidėjo 2016 m. lapkričio 9 d. Toronte, Kanadoje. Filmo gamyba baigta 2017 m. vasario 9 d.

## Atsiliepimai
Recenzijų suvestinėje „Rotten Tomatoes“ 81 % iš 308 kritikų atsiliepimų yra teigiami, o vidutinis įvertinimas – 7,1/10. „Metacritic“, kuri naudoja svertinį vidurkį, remdamasi 46 kritikais, filmui skyrė 71 balą iš 100 galimų, o tai reiškia, kad vertinimai yra „iš esmės palankūs“.
## Apdovanojimai
Už šį filmą Jessica Chastain buvo nominuota „Auksiniam gaubliui“ geriausios dramos aktorės kategorijoje. Režisierius Aaron Sorkin už scenarijų buvo nominuotas „Oskarui“, „Auksiniui gaubliui“, Amerikos scenaristų gildijos apdovanojimui ir BAFTA apdovanojimui.

## Nuorodos
* 
* 
* 
## Išnašos
Dunduliai (Ragainė)

**Dunduliai** () – buvęs kaimas ir dvaras Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 13 km į pietryčius nuo Ragainės ir 4 km į šiaurę nuo Būdviečių.

## Istorija

Vietovardis kilęs iš pavardės *Dundulis*.

1736 m. Dunduliuose (*Dundullen*) gyveno 1 vokiečių ir 11 lietuvių valstiečių šeimų. 1785 m. Dunduliai buvo Leskaminio domenų valsčiaus karališkasis valstiečių kaimas su 12 ugniakurų (gyvenamųjų pastatų), 1821 m. – valstiečių kaimas su 110 gyventojų, 1846 m. – 19 sodybų kaimas su 172 gyventojais. Tikintieji priklausė Būdviečių evangelikų liuteronų parapijai. 1818 m. po administracinių reformų Dunduliai priskirti Ragainės apskričiai, 1874 m. kaimas pateko į apskrityje suformuotą Būdviečių valsčių, Dundulių palivarkas – į Jukšteino valsčių. Palivarkas priklausė Jukšteino dvarui, vėliau atsiskyrė: XX a. pradžioje suformuota atskira Dundulių dvaro apygarda. 1905 m. Dundulių kaime buvo 7 sodybos, gyveno 51 žmogus, iš jų 1 lietuvis; kaimas valdė 123 ha žemės. Dundulių dvare buvo 2 sodybos, 53 gyventojai, visi vokiečiai; dvaras valdė 251 ha žemės. 1928 m. kaimas ir dvaras sujungti į vieną kaimo bendruomenę.

Kaimo sodybos stovėjo senovinio užpelkėjusio Nemuno–Įsruties slėnio šlaite, palivarkas (vėliau dvaras) – apie 1 km į rytus nuo jų, prie Dundulių miškelio. Po Antrojo pasaulinio karo ar vėliau sovietmečiu Dunduliai išnyko.

## Gyventojai

## Šaltiniai
Akmeniškiai (Ragainė)

**Akmeniškiai** (, nuo 1938 m. *Juckstein*) – buvęs kaimas ir palivarkas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 18 km į šiaurės vakarus nuo Lazdynų ir 13 km į pietryčius nuo Ragainės, kairiajame Šešupės krante.

## Istorija

Minimi 1542 (*Agminischken*) ir 1554 m. (*Agminisckenn*). 1785 m. buvo Leskaminio domenų valsčiaus kilmingųjų kaimas su 6 ugniakurais (gyvenamaisiais pastatais), priklausė Jukšteino dvarui, 1821 m. – kilmingųjų kaimas su 25 gyventojais, 1846 m. – palivarkas su karčema (5 sodybos ir 40 gyventojų). 1818 m. po administracinių reformų Akmeniškiai priskirti Ragainės apskričiai, 1874 m. pateko į apskrityje suformuotą Jukšteino valsčių, 1909–1945 m. buvo Raudžių valsčiaus sudėtyje. Atskiros seniūnijos statuso neturėjo, buvo Jukšteino dvaro apygardos (nuo 1928 m. – kaimo bendruomenės) gyvenvietė. Tikintieji iki 1898 m. priklausė Būdviečių, vėliau – Didžiųjų Lenkininkų evangelikų liuteronų parapijai. 1905 m. Akmeniškiuose buvo 3 sodybos, gyveno 43 žmonės.

XX a. pradžioje Akmeniškiuose veikė mokykla, lentpjūvė. Po Antrojo pasaulinio karo ar vėliau sovietmečiu gyvenvietė išnyko. Jos teritorijos vakarinė dalis priskirta Nemano, rytinė – Krasnoznamensko rajonui.

## Šaltiniai
James David Vance

**Džeimsas Deividas Vensas** (, dažniausiai tiesiog , g. ) – amerikiečių politikas, rašytojas, investuotojas, jūrų pėstininkas-veteranas. Nuo 2023 m. JAV Senato narys, atstovavęs Ohajo valstiją. Nuo 2025 m. sausio 20 d. JAV viceprezidentas. 

Baigęs mokyklą Vensas įstojo į JAV jūrų pėstininkų korpusą, 2003–2007 m. tarnavo kaip karo žurnalistas. Po tarnybos studijavo ir baigė Ohajo valstijos universitetą ir Jeilio teisės mokyklą. Po studijų trumpai dirbo korporaciniu teisininku, o vėliau pradėjo investuotojo karjerą technologijų industrijoje. Venso memuarai „Hilbilio elegija“ buvo išleisti 2016 metais, o 2020 m. remiantis šia knyga išleistas vaidybinis filmas tuo pačiu pavadinimu.

2022 m. Vensas laimėjo rinkimus į JAV Senatą. 2016 metų JAV prezidento rinkimų kampanijos metu buvo aršus Donaldo Trampo kritikas, tačiau vėliau tapo Trampo šalininku. 2024 metų JAV respublikonų nacionaliniame suvažiavime Trampas pasirinko Vensą kaip respublikonų kandidatą į JAV prezidento postą. 

Venso pažiūros apibūdinamos kaip turinčios nacional-konservatizmo ir dešinio sparno populizmo bruožų, nors jis pats save apibūdina kaip postliberalios dešinės atstovą. Venso politines pozicijas apima priešinimasis abortams, tos pačios lyties santuokoms, ginklų kontrolei ir JAV karinei pagalbai Ukrainai. Vensas taip pat pasisakė prie bevaikystę. Vensas yra pripažinęs, kad jo pažiūroms daug įtakos turi katalikų teologija.

|-

## Šaltiniai
Išvirkščias pasaulis 2

**Išvirkščias pasaulis 2** () – 2024 m. amerikiečių animacinis filmas, kurį sukūrė „Pixar Animation Studios“. Režisavo Kelsey Mann, scenarijų parašė Meg LeFauve ir Dave Holstein. Tai 2015 m. filmo „Išvirkščias pasaulis“ tęsinys.

Filmo premjera įvyko 2024 m. birželio 10 d. „El Capitan“ teatre Los Andžele, o Lietuvos kino teatruose pasirodė 2024 m. birželio 14 d.

Jis sulaukė teigiamų kritikų atsiliepimų ir visame pasaulyje uždirbo 1,693 mlrd. dolerių, sumušė daugybę kasos rekordų, be kita ko, tapo visų laikų pelningiausiu animaciniu filmu. Taip pat tapo daugiausiai uždirbusiu 2024 m. filmu ir aštuntuoju pelningiausiu visų laikų filmu.

## Siužetas
Filmo siužetas pasakoja apie naujas emocijas, atsirandančias Railės galvoje ir išstumiančias senąsias, bei naujus sunkumus, kylančius dėl šių pokyčių.

## Vaidmenys

: *Aktorius – veikėjas*

* Lewis Black – *Anger*
* Maya Hawke – *Anxiety*
* Kensington Tallman – *Riley Andersen*
* Liza Lapira – *Disgust*
* Tony Hale – *Fear*
* Amy Poehler – *Joy*
* Phyllis Smith – *Sadness*
* Ayo Edebiri – *Envy*
* Adèle Exarchopoulos – *Ennui*
* Paul Walter Hauser – *Embarrassment*
* Lilimar Hernandez – *Valentina Ortiz*
* Grace Lu – *Grace*
* Sumayyah Nuriddin-Green – *Bree*
* Diane Lane – *Mrs. Andersen*
* Kyle MacLachlan – *Mr. Andersen*

## Filmo gamyba
Tęsinio kūrimas prasidėjo 2020 m. sausį, kai režisierius Kelsey Mann įkvėpimo sėmėsi pamatęs savo vaikystės gimtadienių nuotraukas. „Pixar“ oficialiai patvirtino, kad filmas yra kuriamas 2022 m. rugsėjį „D23 Expo“ parodoje.

Filmavimo komanda dažnai konsultavosi su specialistais, pavyzdžiui, psichologais, kad tiksliai pavaizduotų, kaip paauglių emocijos keičiasi brendimo laikotarpiu. Siekdama tiksliau sukurti filmą, studija „Pixar“ pasitelkė devynių paauglių grupę, pavadintą „Riley's Crew“, kad jie pateiktų atsiliepimus apie filmą ir užtikrintų, kad jame būtų tiksliai pavaizduotas šiuolaikinis paauglių gyvenimas.

Dauguma įgarsintojų sugrįžo pakartoti savo ankstesnius vaidmenis, išskyrus Bill Hader ir Mindy Kaling, kurie negrįžo po ginčų dėl atlyginimo.

2024 m. kovo 7 d., pasirodžius antrajam anonsui, pranešta, kad Andrea Datzman sukūrė filmo muziką ir pakeitė Michael Giacchino.

## Atsiliepimai
Recenzijų suvestinėje „Rotten Tomatoes“ 90 % iš 314 kritikų atsiliepimų yra teigiami, o vidutinis įvertinimas – 7,6/10. „Metacritic“, kuri naudoja svertinį vidurkį, remdamasi 59 kritikais, filmui skyrė 73 balus iš 100 galimų, o tai reiškia, kad vertinimai yra „iš esmės palankūs“.
## Nuorodos
* 
* 
* 
## Išnašos
Barzdėnai

**Barzdėnai** – buvęs kaimas Šilutės rajono savivaldybėje, 2 km į pietvakarius nuo Paleičių, dešiniajame Nemuno krante.

## Istorija

1959 m. buvo Pagrynių apylinkėje. Kaimas panaikintas 1972 m. rugsėjo 27 d.

## Gyventojai

## Šaltiniai

## Nuorodos
* 
*
Bekšai

**Bekšai** (arba ***Bėkšai, Bėgšai***) – buvęs kaimas Šilutės rajono savivaldybėje, 1 km į pietus nuo Kanteriškių. Dabar tai Jakštelių kaimo dalis.

## Istorija

Minimi nuo 1614 m.

1959 m. buvo Juknaičių apylinkėje. 1968 m. spalio 23 d. prijungti prie Jakštelių.

## Gyventojai

## Šaltiniai

## Nuorodos
* 
*
Pietų Afrikos Respublikos vyrų krepšinio rinktinė

**Pietų Afrikos Respublikos vyrų krepšinio rinktinė** – Pietų Afrikos Respublikai tarptautinėse varžybose atstovaujanti vyrų krepšinio komanda, kurią administruoja Pietų Afrikos krepšinio federacija. Ji yra viena jauniausių FIBA narių, nes prie organizacijos prisijungė tik 1992 m.

Pastaruoju metu Pietų Afrikos Respublika nedalyvavo tarptautinėse varžybose, nes federacija pasitraukė iš kelių kvalifikacinių turnyrų. Paskutinį kartą vyrų rinktinė rungtyniavo 2017 m.

## Dalyvavimas tarptautiniuose turnyruose

### Afrikos čempionatas
* 1997 – 9 vieta
* 1999 – 12 vieta
* 2001 – 12 vieta
* 2003 – 9 vieta
* 2005 – 12 vieta
* 2007 – 13 vieta
* 2009 – 15 vieta
* 2011 – 13 vieta
* 2017 – 15 vieta

### Pasaulio čempionatas
* *nedalyvavo*

### Olimpinės žaidynės
* *nedalyvavo*

## Šaltiniai
Kursko magnetinė anomalija

**Kursko magnetinė anomalija** () – geležies rūdos baseinas Rusijoje, Kursko, Belgorodo ir Oriolo srityse, Rytų Europos platformos Voronežo anteklizėje, Dono ir Desnos tarpupyje. Tai didžiausia pasaulyje magnetinė anomalija ir vienas didžiausių geležies rūdos telkinių. Plotas apie 120 000 km², ilgis apie 600 km, plotis 150–250 kilometrų. Prognoziniai geležies rūdos ištekliai: džespilitų (geležies 32–37 %) – 856 mlrd. t (iki 700 m gylio), sodrios rūdos (geležies 52–56 %) – 82 mlrd. t (iki 1200 m gylio). Rūdos klodai slūgso kristaliniame pamate, kurio gylis 60–650 metrų. Sodrią rūdą sudaro daugiausia martitas, hematitas, limonitas ir sideritas.

Kursko magnetinė anomalija atrasta XVIII a. XIX a. vienas pirmųjų ją tyrė Ernstas Leistas. 1920 m. pradėti kompleksiniai telkinio tyrimai, o geležies rūdos gavyba pradėta 1952 m.

Kasama tiek atviruose karjeruose (Stoilensko, Lebedinsko, Michailovsko telkiniai), tiek požeminiu būdu (Korobovsko telkinys). Kasmet iškasama ~70 mln. tonų rūdų. Taip pat iškasama boksito ir statybinių medžiagų žaliavų.

## Šaltiniai
Kurtamyšas

**Kurtamyšas** () – miestas Rusijoje, Kurgano srityje, ~80 km į pietvakarius nuo Kurgano, prie Kurtamyšo upės. Rajono centras. Keliai į Kurganą, Jurtamyšą, Celinoję, Zvernogolovskoję. Remonto mechaninė gamykla, maisto (pieno, pašarų, sūrio, miltų), siuvimo pramonė, plytinė. Veikia žemės ūkio technikumas, krašto muziejus.

## Istorija
Kurtamyšas išaugo iš 1745 m. įkurto ostrogo. Nuo 1756 m. – apskrities centras. XIX a. plėtota prekyba, vyko mugės. Miestas nuo 1956 m.

## Šaltiniai
Rubokai

**Rubokai** – buvęs kaimas Šilutės rajono savivaldybėje, 1 km į šiaurės vakarus nuo Užlieknių. Dabar tai pietinė Vileikių kaimo dalis.

## Istorija

Priklausė Verdainės parapijai. Tarpukariu prijungti prie Vileikių.

## Gyventojai

## Šaltiniai

## Nuorodos
* 
*
Kurtušibino kalnagūbris

**Kurtušibino kalnagūbris** () – kalnų grandinė Rusijoje, Vakarų Sajano kalnų sistemoje, ties Krasnojarsko krašto ir Tuvos riba. Toliau šiaurės rytuose tęsiasi kaip Ujuko kalnagūbris. Ilgis ~200 km. Aukštis iki 2492 m (Bedeligo kalnas).

Sudarytas daugiausia iš kristalinių skalūnų, tufų, klinties, kvarcito. Būdingas vidutinkalnių reljefas. Šlaituose auga maumedžių ir sibirinių pušų miškai.

Centrinėje dalyje, kur žemiau, Kurtušibino kalnagūbrį kerta Usos traktas („Jenisiejaus“ plento atkarpa Kyzylas–Abakanas).

## Šaltiniai
Ragaišiai (Šilutė)

**Ragaišiai** – buvęs kaimas Šilutės rajono savivaldybėje, 6 km į šiaurės rytus nuo Kintų ir į pietryčius nuo Svencelės pelkės.

## Istorija

1817 m. žemdirbių kaime gyveno 55 žmonės, buvo 8 ugniakurai. 1925 m. Ragaišiuose gyveno 55 žmonės, kaimas priklausė Kiškių valsčiui. 1968 m. spalio 23 d. prijungti prie Mockių kaimo.

## Gyventojai

## Šaltiniai

## Nuorodos
*
Rėbždai

**Rėbždai** (arba ***Rebzdžiai***) – buvęs kaimas Šilutės rajono savivaldybėje, 3 km į pietryčius nuo Laučių. Dabar tai rytinė Rumšų kaimo dalis.

## Istorija

Susiformavo XIX a. Priklausė Pašyšių parapijai. 1968 m. spalio 23 d. prijungti prie Rumšų kaimo.

## Gyventojai

## Šaltiniai

## Nuorodos
*
Kurumė

**Kurumė** () – miestas pietvakarių Japonijoje, Kiūšiū salos šiaurėje, į pietus nuo Fukuokos, prie Čikugo upės. Geležinkelis ir plentas į Fukuoką, Kumamotą. Gumos (padangų „Bridgestone“, guminės avalynės), tekstilės (medvilnės), maisto pramonė. Žemės ūkio produktų ir gėlių (azalijų) prekyba. Veikia Kurumės (įkurtas 1928 m.) ir technikos (1976 m.) universitetai, dailės muziejus (1956 m.).

## Istorija
Kurumė pradėjo kurtis apie XVII a. pastatytą pilį. Miestas nuo seno garsėjo aukštos kokybės medvilne, vadinama *kasuri*. Vėliau suklestėjo kaip gumos ir sintetinio kaučiuko gamybos centras. II pasaulinio karo metais Kurumė subombarduota.

## Šaltiniai
Salų mūšis

**Salų mūšis** (, ) – 1794 m. birželio 26 d. įvykęs Lietuvos Didžiosios Kunigaikštystės ir Rusijos Imperijos karinių pajėgų susidūrimas, vienas 1794 m. (Kosciuškos) sukilimo mūšių.

## Mūšio eiga
Mūšis įvyko generolo leitenanto Jokūbo Jasinskio vadovaujamam Lietuvos kariuomenės daliniui (apie 4 tūkst. karių), žygiavusiam link Ašmenos, netoli Salų kaimo kaimo aptikus su rusų kariuomenės stovyklą. Rusai buvo įsikūrę dviejose stovyklose priešinguose Ašmenėlės upės krantuose. Apie 5 tūkst. karių dydžio Rusijos pajėgoms vadovavo pulkininkas Levinas Bennigsenas, vienam korpusui vadovavo Nikolajus Zubovas – karininkas, vadovavęs Rusijos ambasados Varšuvoje gynybai, sugebėjęs iš jos pabėgti ir pirmasis pranešęs Rusijos imperatorei Jekaterinai II apie prasidėjusį Kosciuškos sukilimą.

Pagrindinės Lietuvos kariuomenės pajėgos iš žygio atakavo Žiupronių kaime apsistojusius rusų priešakinius dalinius. Juos sumušę lietuvių pajėgos judėjo toliau ir užpuolė kairiajame Ašmenėlės krante buvusią pagrindinę rusų stovyklą. Po įnirtingos kovos Jokūbo Jasinskio vadovaujamos pajėgos užėmė Salų kaimą. Lygiagrečiai veikę pulkininko Stepono Grabovskio vadovaujamos pajėgos (valstiečių dalgininkų () pulkas, 200 kavaleristų ir 2 pabūklai) persikėlė į dešinįjį upės krantą ir atakavo antrąją rusų stovyklą.

J. Jasinskio dalinių spaudžiami rusai sugebėjo persikelti į dešinįjį Ašmenėlės krantą ir sunaikinti perkėlą. Persigrupavę rusai atakavo tuo metu dešiname krante kovojusį Grabovskio būrį. J. Jasinskis nesugebėjo suteikti pagalbos S. Grabovskio pajėgoms, kurios buvo nugalėtos ir prarado 2 patrankas.

Po šio susirėmimo abi kariuomenes skyrė Ašmenėlės upė, kurios forsuoti nesiryžo nei vieni. Vakare lietuviai pasitraukė į Slobotką, o kitą dieną – į Šumską.

Rusų literatūroje šis mūšis pateikiamas kaip Rusijos pergalė. Faktiškai mūšis pasibaigė lygiosiomis su nedideliais abiejų pusių pajėgų nuostoliais. Kartu jis tapo strategine Rusijos pergale, nes J. Jasinskis, įsitikinęs, kad susidūrė su stipresnėmis pajėgomis, atsitraukė į gynybines pozicijas prie Vilniaus. Rusai jo nepersekiojo. Savo ruožtu rusai, po poilsio ir persigrupavimo, liepos 7 (18) d. išžygiavo į Vilnių, kurį nesėkmingai atakavo liepos 8-9 d.

Už tai, kas buvo įvardinta kaip pergalė Salų mūšyje, pulkininkui Levinui Bennigsenui buvo suteiktas generolo majoro laipsnis.

## Šaltiniai

* Mała Encyklopedia Wojskowa, Wydawnictwo Ministerstwa Obrony Narodowej, Warszawa 1967, Wydanie I, 2 tomas
* Szyndler, Bartłomiej , Powstanie kościuszkowskie 1794, Warszawa 1994, s. 421

## Išnašos
Laugaliai (Saugos)

**Laugaliai** – buvęs kaimas Šilutės rajono savivaldybėje, 3 km į šiaurę nuo Saugų, prie Klaipėdos–Tilžės geležinkelio ir plento .

## Istorija

XIX a. kaime dar užsiimta amatais ir verslais, vaikai lankė Mantvydų mokyklą. XX a. pradžioje keliolika Laugalių viensėdžių dėstėsi dideliame plote abipus geležinkelio ir plento, tarp jų būta ir didelių sodybų. 1939 m. Laugaliams priskirtas Kukorų dvaras, tais pačiais metais Laugaliai prijungti prie Mantvydų.

## Gyventojai

## Šaltiniai

## Nuorodos
* 
*
Pelkininkai

**Pelkininkai** – pelkėse ar šalia jų įsikūrę gyventojai, dažniausiai žemdirbiai. Mažojoje Lietuvoje pelkingame krašte nuo seno būdavo balų žinovų, mokėjusių gyventi ir verstis drėgnose vietose. Nuo XIII a. vidurio prasidėjus kolonizacijai iš Vakarų pelkingas vietas (iš pradžių Aismarių pakrantėse, vėliau kitur) pradėjo įsisavinti atvykėliai iš Nyderlandų pagal savo krašto patirtį. Jų palikuonys vėliau kūrėsi ir Mažojoje Lietuvoje. Kai kurie pelkininkai gyveno kolonijomis. Lietuvos pelkininkų gyvenimui pažinti prie Rusnės įrengtas Žalgirių pažintinis takas.

## Istorija

Pelkininkų kolonijos pradėtos kurti valstybinėse valdose XVIII–XIX a., masiškai įsisavinant pelkynus. XIX a. 3-ajame dešimtmetyje pastebėję, kokį gerą derlių galima užauginti nusausinus pelkių durpynus, į Mažosios Lietuvos pelkes ėmė keltis žmonės. 1871 m. Vokietijai laimėjus karą prieš Prancūziją, dalis gautų kontribucinių lėšų buvo skirta Neringos kopoms apželdinti bei Aukštumalos ir Žalgirių pelkėms sausinti. Pelkininkai gaudavo iki 1–4 ha žemės pelkėje, už kurią pirmus 3 metus nereikėjo mokėti nuomos, tačiau buvo būtina pasistatyti namą ir ūkininkauti. Po I pasaulinio karo Klaipėdos kraštui prisijungus prie Didžiosios Lietuvos, pelkėse gyventojų vis daugėjo. Į rytus nuo Rusnės, prie Žalgirių kaimo įkurta pelkininkų kolonija, kuri buvo pavadinta Bismarko vardu. Tačiau pelkininkų yra buvę ir kitose pelkių vietose, pvz., Vabaluose.

Durpingoje žemėje javai derėjo blogai, nors bulvės augo gerai. Aukštumaloje ir Žalgiriuose išaugintos bulvės gerokai skyrėsi nuo laukininkų auginamų bulvių – durpingoje žemėje augusios bulvės buvo švarios, lygios, turėjo gerą skonį. Dėl dirvos minkštumo, vežimų ratus pelkininkai darydavo dvigubai platesnius, kad „neprapjautų“ dirvos paviršiaus ir nenusmegtų.

## Šaltiniai
Pelkininkai (reikšmės)

**Pelkininkai** gali reikšti:

* pelkininkai, pelkingų vietovių gyventojai;
* gyvenvietės:
** Šilutės rajone;
** Rusijoje, Kaliningrado srities Černiachovsko rajone.
Pelkininkai (Šilutė)

**Pelkininkai** (arba ***Juodkrantė, Pajuodkrantė***) – buvęs kaimas Šilutės rajono savivaldybėje, 3 km į rytus nuo Rusnės, dešiniajame Nemuno krante į pietvakarius nuo Žalgirių, Rupkalvių pelkės regione.

## Istorija

Pakrantėje nuo seno gyveno žvejai, vėliau sausintuose drėgnuose durpynuose ir pelkininkai. 1925 m. Žalgirių valsčiaus kaimas valdė 152 ha žemės, gyveno 132 žmonės, veikė mokykla.

## Gyventojai

## Šaltiniai

## Nuorodos
*
.fo

**.fo** – interneto šalies kodo aukščiausio lygio domenas (ccTLD) Farerų saloms. Administruoja „FO Council“. Įsigaliojo nuo 1993 m.

2022 m. duomenimis po .fo domenu registruoti 7541 domenai.

## Šaltiniai
Aage Bohr

**Ogė Boras** (; 1922 m. birželio 19 d. – 2009 m. rugsėjo 8 d.) – danų fizikas teoretikas. Nilso Boro sūnus. 1975 m. Nobelio premijos laureatas (kartu su Ben Roy Mottelson ir James Rainwater) už sąryšio tarp kolektyvinio judėjimo ir dalelės judėjimo atomų branduoliuose atradimą ir už atomo branduolio teorijos, pagrįstos šiuo sąryšiu, vystymą.

## Šaltiniai
Žureliai

**Žureliai** (, nuo 1938 m. *Schurfelde*, ***Povorinas***, ) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 15 km į pietryčius nuo Ragainės ir 2 km į šiaurę nuo Būdviečių.

## Istorija

Vietovardis kilęs iš pavardės *Žiurelis*, *Žiura*.

Po Didžiojo maro ir bado, 1736 m., Žureliuose gyveno septynios vokiečių kolonistų ir viena lietuvių šeima. 1785 m. Žureliai buvo Leskaminio valsčiaus mišrusis kaimas su 4 ugniakurais (gyvenamaisiais pastatais), 1823 m. (*Zurellen*) – 7 sodybų mišrusis kaimas su 38 gyventojais. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1905 m. Žureliuose buvo 8 sodybos, gyveno 95 žmonės, iš jų 9 lietuviai (9,5 %); kaimas valdė 230 ha žemės. Po Antrojo pasaulinio karo ar vėliau sovietmečiu išnyko.

## Gyventojai

## Šaltiniai
Edon Zhegrova

**Edonas Žegrova** (*Edon Zhegrova*; g. 1999 m. kovo 31 d.) – futbolininkas iš Kosovo, saugas, vingeris. 

## Karjera
Karjerą pradėjo KRC Genk (Belgija). Šiam klubui priklausė nuo 2017 m. 2017 m. rugsėjo 10 d. debiutavo klube rungtynėse prieš Gent. Susitikimas baigėsi lygiosiomis 1-1. Futbolininkas pasirodė po keitimo rungtynių pabaigoje (80 min.) vietoje Ruslano Malinovskio.

2019 m. vasario 4 d. pranešta, kad futbolininkas nuomos pagrindais buvo perleistas FC Basel (Šveicarija).

Nuo 2020 m. priklausė FC Basel. 2020 m. rugsėjo 22 d. pranešta, kad su futbolininku sudaryta trejų metų sutartis.

2022 m. persikėlė į Prancūziją, kur atstovavo „Lille“ klubui. 2022 m. sausio 14 d. klubas oficialiai pristatę naujoką, su kurio buvo sudaryta ketverių metų trukmės sutartis.

## Rinktinė
2018 m. pirmą kartą sulaukė kvietimo į nacionalinę rinktinę. 2018 m. kovo 24 d. debiutavo rinktinėje draugiškose rungtynėse prieš Madagaskarą. Kosovas nugalėjo varžovus minimalia persvara 1-0. Vienintelį rungtynių įvartį pelnė Edonas Žegrova.

2024 m. spalio 12 d. pelnė įvartį rungtynėse prieš Lietuvą. Kosovo rinktinė nugalėjo lietuvius rezultatu 2-1.

## Laimėjimai

## Išnašos

## Nuorodos
* 
* 
* Globalsportsarchive
Ermal Krasniqi

**Ermalis Krasničis** (*Ermal Krasniqi*; g. 1998 m. rugsėjo 7 d.) – futbolininkas iš Kosovo, saugas, vingeris. 

## Karjera
Karjerą pradėjo KF Malisheva (Kosovas). Šiam klubui priklausė nuo 2017 m. 

2018 m. rugpjūčio 17 d. perėjo į KF Llapi (Kosovas). 2019 m. rungtyniavo KF Ferizaj (Kosovas).

Nuo 2019 m. priklausė Ballkani (Kosovas). 2019 m. rugpjūčio 7 d. pasirašė dviejų metų trukmės sutartį su klubu. 2021–2022 m. Superlygos sezone futbolininkas pelnė net penkiolika (15) įvarčių, o klubas iškovojo čempionų titulą. 2022 m. liepos 5 d. Ermalis Krasničis debiutavo Europos turnyruose, UEFA čempionų lygos atrankos rungtynėse prieš Vilniaus „Žalgirį“. Rungtynės, vykusios Kosove, baigėsi lygiosiomis 1:1. Kosoviečiai pirmavo 1:0, po Nazmi Gripshi smūgio (15 min.), bet vėliau (25 min.) žalgiriečiai po Oliver Buff įvarčio išlygino rezultatą.

2023 m. persikėlė į CFR Cluj (Rumunija). 2023 m. sausio 10 d. pasirašyta trejus su pusę metų turėjusi galioti sutartis.

2024 m. atstovavo Bukarešto „Rapid“. 2023 m. gruodžio 30 d. oficiali klubo svetainė pristatė naujoką. Su futbolininku sudaryta milijono eurų vertės sutartis, turėjusi galioti du su pusę metų.

2024 m. birželio 7 d. Ermalis Krasničis pasirašė sutartį su Prahos „Sparta“ (Čekija). 2025 m. rugpjūčio 25 d. nuomos pagrindais perleistas Legia Warsaw (Lenkija). Sutartyje numatyta galimybė įsigyti futbolininką.

## Rinktinė
2022 m. pirmą kartą sulaukė kvietimo į nacionalinę rinktinę. 2022 m. lapkričio 19 d. debiutavo Kosovo rinktinėje draugiškose rungtynėse prieš Farerų Salas. Susitikimas baigėsi lygiosiomis 1-1. Futbolininkas žaidė nuo pat rungtynių pradžios iki finalinio švilpuko.

2024 m. spalio 12 d. pelnė įvartį rungtynėse prieš Lietuvą. Kosovo rinktinė nugalėjo lietuvius rezultatu 2-1. Tai buvo pirmasis futbolininko įvartis pelnytas atstovaujant Kosovo rinktinei.

## Laimėjimai
;  su Ballkani
* Kosovo Superlyga: 2021–2022 m. čempionas;

## Išnašos

## Nuorodos
* 
* 
* Ermal Krasniqi profilis svetainėje Globalsportsarchive
Wombèye AC

**Wombèye**, o dar vadinamas **Wombèye AC** – Nigerio futbolo klubas, įsikūręs Niamėjuje.

## Istorija
2023–2024 m. sezone tapo Antrojo diviziono nugalėtojais „B“ grupėje ir pateko į aukščiausią šalies lygą. 2024–2025 m. sezone rungtyniavo Superlygoje (II) liko penkioliktoje vietoje ir iškrito į žemesnį divizioną. Nuo 2025–2026 m. sezono varžėsi Antrame divizione (II).

## Pasiekimai
;  **[[Nigerio Superlyga]]/Ligue 1:**
*  **Čempionai (0):** –
;  **[[Nigerio futbolo taurė]]:**
*  **Nugalėtojai (0):** –

## Sezonai
; Pastarųjų metų sezonai

## Spalvinė gama

## Garsesni žaidėjai
; Žaidėjai, atstovavę nacionalinei rinktinei.
*  

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* [Transfermarkt]
* Globalsportsarchive
.dk

**.dk** – interneto šalies kodo aukščiausio lygio domenas (ccTLD) Danijos interneto domenų vardų sistemoje. Administruoja „Punktum dk“. Įsigaliojo nuo 1987 m.  Leidžiama registruoti domenus su šiais simboliais: æ, ø, å, ö, ä, ü, é ir ẞ.

## Šaltiniai
Atsitiktiniai lytiniai santykiai

**Atsitiktiniai lytiniai santykiai** – lytiniai santykiai, į kuriuos įsitraukiama be rimtų ketinimų ar įsipareigojimų. Tai elgesys, kai lytiškai santykiaujama ne su sutuoktiniu ar romantiniu partneriu, bet su žmogumi, su kuriuo sieja kitokie, mažiau įpareigojantys ryšiai (draugai, pažįstami ar pan.). Dažniausiai, atsitiktiniai lytiniai santykiai su tam tikru žmogumi yra vienkartiniai, bet gali ir kartotis. Tokie santykiai gali būti bučiavimasis, glamonės, oralinis seksas, sueitis.

Į tokius santykius gana dažnai žiūrima neigiamai, manant, kad tai yra paviršutiniškas elgesys, susijęs su rizika ir pavojais. Dauguma religijų atsitiktinius lytinius santykius taip pat smerkia, kadangi jie kelia riziką santuokai. Tačiau tyrimai rodo, kad tokie santykiai nebūtinai susiję su neigiamomis pasekmėmis psichikos sveikatai ar emocinei būsenai. Kita vertus, kartais tokia elgsena siejama su didesne lytiniu keliu plintančių ligų rizika arba ŽIV infekcija.

Pastebima, kad pastaraisiais metais mažėja jaunų žmonių, įsitraukiančių į atsitiktinius lytinius santykius. Yra tyrimų, rodančių, kad apie trečdalis pažinčių programėlių naudotojų, susitikę realiame gyvenime, įsitraukia į atsitiktinius lytinius santykius. Nustatyta, kad vyrai šiek tiek labiau patenkinti atsitiktiniais santykiais nei moterys ir mokslininkai spėja, kad tai yra dėl orgazmo, kurį vyrai dažniau jaučiau nei moterys.

## Šaltiniai
Ikorodu City FC

**Ikorodu City Football Club**, o trumpai vadinamas **Ikorodu City** – Nigerijos futbolo klubas iš Ikorodu (Lagosas).

## Istorija
2022 m. sausio mėn. įkurtas klubas. 2023–2024 m. sezone žaidė Antrame divizione (II pakopa) ir tapo B grupės nugalėtojais. Dėl patekimo į pajėgiausią divizioną kovojo atkrintamųjų rungtynių cikle Pietinėje grupėje liko antroje vietoje, bei pateko į NPFL.

Nuo 2024–2025 m. sezono aukščiausioje šalies lygoje. Debiutantai iškovojo ketvirtąją vietą.

## Titulai
;  **[[Nigeria Premier Football League]]**
:   **Čempionai**: 
;  **Nigerijos taurės laimėtojai:**
:  **Nugalėtojai**:  

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose rungtyniauja tradicine apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportarchive
Seišelių vyrų krepšinio rinktinė

**Seišelių vyrų krepšinio rinktinė** – Seišeliams tarptautinėse varžybose atstovaujanti vyrų krepšinio komanda, kurią administruoja Seišelių krepšinio federacija. FIBA narė nuo 1979 m.

Seišelių rinktinė gerai pasirodo Indijos vandenyno salų žaidynėse, tačiau jai dar nepavyko patekti į Afrikos krepšinio čempionatą.

## Dalyvavimas tarptautiniuose turnyruose

### Afrikos čempionatas
* *nedalyvavo*

### Pasaulio čempionatas
* *nedalyvavo*

### Olimpinės žaidynės
* *nedalyvavo*

## Šaltiniai
Liepininkai

**Liepininkais** vadintos gyvenvietės dabartinėje Kaliningrado srityje:
* Černiachovsko rajone:
** Liepininkai (Bolševskojė),
** Liepininkai (Dovatorovka);
* Lyvenikė dabartinėje Karaliaučiaus miesto teritorijoje.
Kalveliai (Gribojedovas)

**Kalveliai** (, nuo 1938 m. *Torffelde*; ***Gribojedovas***, ) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 13 km į pietryčius nuo Ragainės ir 4 km į šiaurės vakarus nuo Būdviečių.

## Istorija

Po Didžiojo maro ir bado, 1736 m., Kalveliuose gyveno 8 vokiečių kolonistų ir 2 lietuvių šeimos. 1785 m. Kalveliai buvo Leskaminio valsčiaus mišrusis kaimas ir Kalvelių karališkosios girininkijos centras su 14 ugniakurų (gyvenamųjų pastatų), 1821 m. – mišrusis kaimas su 92 gyventojais, 1846 m. – 30 sodybų kaimas su 275 gyventojais. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1928 m. prie kaimo prijungta Kalvelių pelkės teritorija. 1905 m. Kalveliuose buvo 29 sodybos, gyveno 243 žmonės, iš jų 41 lietuvis (16,9 %); kaimas valdė 542 ha žemės.

Kaimo sodybos stovėjo senovinio užpelkėjusio Nemuno–Įsruties slėnio šlaite. Veikė vėjo malūnas, slėnyje buvo kasamos durpės. Ėjo keliai į Būdviečius, Tusainius, Lockavus. Antrojo pasaulinio karo pabaigoje vietiniams gyventojams pasitraukus į Vokietijos gilumą, kaimas ištuštėjo. Po karo pervadintas Gribojedovu, vėliau visai išnyko. 2010 m. kaimo žemėse pradėta statyti Baltijos atominė elektrinė.

## Gyventojai

## Šaltiniai
Pasislėpę

**Pasislėpę** () – 2015 m. amerikiečių psichologinis trileris, kurio scenarijų parašė ir režisavo broliai Daferiai.  Filme vaidina Alexander Skarsgård, Andrea Riseborough ir Emily Alyn Lind. Tai buvo paskutinis prodiuserio Richard D. Zanuck filmas, jis mirė dar neprasidėjus filmavimui.

Jungtinių Valstijų kino teatruose pasirodė 2015 m. rugsėjo 15 d. Filmas sulaukė teigiamų kritikų įvertinimų ir visame pasaulyje uždirbo 310 tūkst. JAV dolerių.

## Siužetas
Filmo istorija pasakoja apie šeimą, kuri, norėdama išvengti pavojingos epidemijos, prisiglaudžia slėptuvėje.

## Vaidmenys

: *Aktorius – veikėjas*

* Alexander Skarsgård – *Ray*
* Andrea Riseborough – *Claire*
* Emily Alyn Lind – *Zoe*
* Heather Doerksen – *Jillian*

## Filmo gamyba
Pagrindiniai filmavimo darbai prasidėjo 2012 m. rugpjūčio 15 d. Vankuveryje, Britų Kolumbijoje, Kanadoje.

## Atsiliepimai
Recenzijų suvestinėje „Rotten Tomatoes“ 83 % iš 6 kritikų atsiliepimų yra teigiami, o vidutinis įvertinimas – 5,6/10.
## Nuorodos
* 
* 
* 
## Išnašos
Bubainys

**Bubainys** – taip vadintos gretimos Karaliaučiaus krašto gyvenvietės, dabar esančios Černiachovsko rajone:
* Bubainys (Berežkovskojė), arba Didieji Bubainys;
* Mažieji Bubainys (Mažoji Berežkovskojė);
* Bubainys (Pastuchovas).
Jonas Baltušnikas

**Jonas Baltušnikas** – Argentinos lietuvių kultūros ir politikos veikėjas, organizatorius. Aktyvus socialistų, vėliau komunistų partijos narys. 

## Biografija
Jonas gimė valstiečių ūkininkų Gasparo Baltušniko (1858–?) ir Domicelės Lapeikytės-Baltušnikienės-Zanevičienės (1862–?) šeimoje. Turėjo brolį revoliucionierių Kazį Baltušniką (1892–1941), bei seseris Barborą Baltušnikaitę (1887–?) ir Anelę Baltušnikaitę (1901–?). Tėvui anksti mirus, o motinai ištekėjus dar kartą, Jonas buvo auginamas patėvio.

1908 m., siekdamas išvengti šaukimo į Rusijos imperijos kariuomenę, Baltušnikas emigravo į Pietų Ameriką, kur apsigyveno Argentinoje ir liko ten visam gyvenimui. Iš pradžių neraštingas, jis išmoko skaityti ir rašyti gyvendamas Argentinoje.

1909 m. Baltušnikas su kitais įkūrė pirmąją lietuvių organizaciją Argentinoje – „Lygybė“ (isp. „Igualdad“), kuri 1911 m. tapo kultūros ir savišalpos draugija „Diegas“, o nuo 1914 metų perorganizuota į socialistų Literatūros kuopą. Vėliau kuopos vadovavimą perėmė lietuviai komunistai.

Tais pačiais metais (1909) Beriso mieste kartu su I. Rimkūnu ir J. Šatkausku įkūrė lietuvių savišalpos ir kultūros draugiją „Vargdienis“, kuri 1944 m. buvo pervadinta „Nemunu“ Tai seniausia šiuo metu veikianti lietuvių emigrantų kultūros organizacija Argentinoje.

1914 m. kartu su J. Kaikariu ir kitais kairiųjų pažiūrų lietuviais emigrantais jis įkūrė Argentinos lietuvių socialistų sąjungą Buenos Airių priemiestyje.

Nuo 1920 m. Baltušnikas buvo Argentinos komunistų partijos narys, o 1924 m. kartu su bendraminčiais įkūrė Pietų Amerikos lietuvių apšvietos draugiją. Jis siuntė literatūrą į Lietuvą apie lietuvių veiklą Argentinoje, rinko lėšas Lietuvos ir Baltarusijos komunistų veiklai paremti.

1918 m. Baltušnikas padėjo leisti laikraštį „Proletaras“ ir bendradarbiavo su kitais kairiųjų pažiūrų lietuvių leidiniais, tokiais kaip „Rytojus“ ir „Tėvynė“. 1930–1932 m. politinio perversmo metu jis išsaugojo „Rytojaus“ bendrovės spaustuvės turtą – knygyną, spausdinimo įrangą.

Kartu su T. Adamoniu ir kitais surinko daug lietuviškų leidinių, išspausdintų Argentinoje, kuriuos 1958 m. išsiuntė į Vilnių.

Jonas Baltušnikas mirė 1972 m. kovo 24 d. Buenos Airėse, Argentinoje.

## Nuorodos
Navinynai

**Navinynai** – buvusios gyvenvietės Karaliaučiaus krašte:
* Navinynai (Kruglovka),
* Navinynai (Zagorodnojė).
Vargynai

**Vargynais** vadintos Karaliaučiaus srities gyvenvietės:
* Vargynai (Aprelevka),
* Vargynai (Velikolukskojė).
Gestviečiai

**Gestviečiai** (, nuo 1938 m. *Jesten*) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 12 km į pietryčius nuo Ragainės ir 5 km į šiaurės vakarus nuo Būdviečių.

## Istorija

Vietovardis kilęs iš pavardės *Gestas*.

Po Didžiojo maro ir bado, 1736 m., Gestviečiuose gyveno trys vokiečių kolonistų ir viena lietuvių šeima. 1785 m. Gestviečiai buvo Gerskulių valsčiaus karališkasis valstiečių kaimas su 6 ugniakurais (gyvenamaisiais pastatais), 1821 m. – valstiečių kaimas su 46 gyventojais, 1846 m. – 15 sodybų kaimas su 125 gyventojais. Tikintieji priklausė Lenkviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1905 m. Gestviečiuose buvo 11 sodybų, gyveno 82 žmonės, iš jų 11 lietuvių (13,4 %); kaimas valdė 235 ha žemės. Kaimo sodybos stovėjo senovinio užpelkėjusio Nemuno–Įsruties slėnio šlaite, slėnyje buvo kasamos durpės. Po Antrojo pasaulinio karo kaimas išnyko.

## Gyventojai

## Šaltiniai
Pusiaujo Gvinėjos vyrų krepšinio rinktinė

**Pusiaujo Gvinėjos vyrų krepšinio rinktinė** – Pusiaujo Gvinėjai tarptautinėse varžybose atstovaujanti vyrų krepšinio komanda, kurią administruoja Pusiaujo Gvinėjos krepšinio federacija. FIBA narė nuo 1994 m.

Rinktinė nė karto nedalyvavo tarptautiniame turnyre, tik 2021 m. Afrikos krepšinio čempionato atrankoje buvo arti patekimo į jį, tačiau pralaimėjo Gvinėjos rinktinei.

## Dalyvavimas tarptautiniuose turnyruose

### Afrikos čempionatas
* *nedalyvavo*

### Pasaulio čempionatas
* *nedalyvavo*

### Olimpinės žaidynės
* *nedalyvavo*

## Šaltiniai